**Абрарова Торғын Бейсембаевна**

**Қазақ тілі мен әдебиеті оқытушысы**

**Инновациялық Еуразия университетінің Екібастұз колледжі**

**Павлодар облысы, Екібастұз қ.**

**Ашық сабақтың әдістемелік әзірлемесі**

**Сабақтың тақырыбы:** Міржақып Дулатов «Бақытсыз Жамал» романы.

**Сабақтың мақсаты:**

**Білімділік:** Міржақып Дулатовтың «Бақытсыз Жамал» романының тақырыбын, идеялық мазмұнын таныту.

**Дамытушылық:** студенттердің танымдық, шығармашылық қабілеттерін дамыту, ынтасы мен қызығушылығын, логикасын жетілдіру, сыни тұрғыдағы көзқарасына еркіндік беру.

**Тәрбиелік:** студенттердің бойына рухани адамгершілік қасиеттерді ұялату, төл әдебиетке деген сүйіспеншілігін тәрбиелеу.

**Білім беру бағдарламасы мен стандарттағы жоспарланған құзыреттері:**

Өзіне қажетті ақпаратты іріктеп алып, өңдеп, өзгелерге түсінікті етіп жеткізе білу. Алған білімдерін игеру, жобалау, құрастыру, зерттеу және шығармашылықпен қолдана білу тәсілдерін меңгеру.

**Оқу нәтижелері:**

**біледі**: ақын-жазушылардың өмірін, қөркем шығарманың негізгі мазмұнын, идеясын, тақырыптық мәнін.

**меңгереді:** көркем шығарма кейіпкерлеріне мінездеме беру. Көркем бейнелі сөздерді орынды қолданып, жазба жұмыстарының түрлерін орындай білу.

**дағды қалыптастырады**: шығармашылық сауаттылығын арттырады

**құзыретті:** әдебиеттің тектері мен жанрларын сәйкес талдай алуға

**тірек ұғымдар** (студент білу керек): көркем шығарманың мазмұнын, талдау үлгісін

**Сабақтың түрі**: аралас сабақ

**Сабақтың оқыту әдісі:** топтық жүйе, сын тұрғысынан ойлау технологиясы

**Сабақта қолданылатын стратегиялары:** баяндау, сұрақ-жауап, ой қозғау, постер құрастыру, топтасып талдау, топтасып талқылау, ой толғаныс, ой қорыту.

**Сабаққа керекті құрал-жабдықтар:** Арнайы слайдтар, постер, маркерлер, кестелер, шарлар, бағалау парағы.

**Пәнаралық байланыс:** Қазақстан тарихы, қазақ тілі, география

**Сабақтың құрылымы:**

1.Ұйымдастыру кезеңі - 2 минут

2.Топқа бөлу - 2 минут

2. Үй жұмысын тексеру - 5 минут

3. Оқытушының кіріспе сөзі - 3 минут

4.Жаңа сабақты түсіндіру - 10 минут

5.«Бақытсыз Жамал» романына талқылау, тұжырымдау, салыстыру - 14 минут.

6.Миға шабуыл (тыңдау арқылы анықтау ), 6- минут

7.Мағынаны ажырату (тақтада талдау) , 3- минут

9.Сергіту сәті «Ауадағы сұрақ» 5- минут

10.Талдау жұмысы: «композициялық сюжеттік талдау» - 6 минут

11.Сабақты бекіту 15 -минут

12.Рефлексия 2 минут

13.Үй тапсырмасын беру 2-минут

14.Кері байланыс 2 -минут

15.Студенттердің білімін бағалау 3-минут

**Сабақ барысы:**

**1. Ұйымдастыру кезеңі (2 минут)**

1. Көңіл күйіміз қалай?

Жақсы сөздерді еске түсірейік,

Жалғастырыңдар:

Кел, балалар, оқылық....

.........................................

.........................................

........................................., ендеше оқиық!

1. Мақал-мәтелдер арқылы топқа бөлемін:

Топқа бөліну үшін мақал-мәтелдер жазылған парақтарды алады. Мақал-мәтелдер арқылы 3 топқа бөлінеді. Саны бар мақал түскен студент бірден топ басшысы болып сайланады.

2.**Үй тапсырмасын** (5 минут) Міржақып Дулатов өмірі мен шығармашылығы студенттердің білімдерін жинақтау үшін «Жылдар сөйлейді» жарысын ұйымдастыру. /Интербелсенді тақтада көрсетілген 7 сұраққа топ бойынша жауап беру керек/. Бағалау парақшасында топ басшысы бағалайды.

**І топ**

1. **1885** жылы ( Торғай уезінің , Сарықопа болысының бірінші ауылында дүниеге келген)

2. **1897**  жылы ( Мұқан Тоқтабайұлынан дәріс алады)

3. **1904** жылы ( Омбы қаласына келеді. Осында ұлт зиялыларының ұзтазы Ахмет Байтұрсыновпен кездеседі)

4. **1906** жылы (Делегат ретінде Петербурға сапар шегеді)

5. **1909** жылы( Уфада «Оян, қазақ!» атты тұңғыш өлеңдер жинағы жарық көреді)

6. **1913** жылы (А.Байтұрсыновпен бірге «Қазақ» газетінде жұмыс жасайды)

7. **1915** жылы («Терме» атты кітабы шығады)

**ІІ топ**

8. **1935** жылы (Балтық теңізі , Сосновец тұтқын лагеріне жер аударылады, сол жерде көз жұмады)

9. **1988** жылы( қылмыстық ісі қайта қаралып , біржола ақталды)

10. **1993** жылы ( оның денесі Балтық теңізінен өзінің туған жеріне әкелініп, қойылды)

11. **1924** жылы («Оқу құралы» оқу кітабы Орынборда шығады)

12. **1928** жылы (Қазақстанда ірі байларды тәркілеу тұсында «Соларға іш тартты жаңа саясатты қолдамады» деген айыптар тағылып түрмеге қамалады)

13. **1909** жылы («Оян қазақ» атты өлеңі жарыққа шығады)

14 .**1922** жылы («Балқия» пьесасы Орынбор қаласында шығады)

**ІІІ топ**

15. **1904** жылы( Міржақып Дулатов Омбыға келеді)

16.**1920** жылы (Ташкентке келіп, сондағы «Ақ жол» газетінде қызмет атқарады)

17. **1905** жылы ( Ахмет Байтұрсыновпен бірге Қарқаралыға барып, патшаның отарлау саясатында ереуілді көреді )

18.**1902** жылы( Ауылда мұғалім болады)

19.**1922** жылы (Орынбордағы ағарту институтында оқытушы болады)

20.**1910** жылы (Қазан қаласында « Бақытсыз Жамал» романы шығады)

21.**1907** жылы (Петербургте шыққан «Серке» газетіне «Жастарға» деген өлеңі жарияланды)

**3.Оқытушының кіріспе сөзі (3 минут)**

        Қазақ әдебиетіндегі таза көркем проза үлгісінде туған тұңғыш роман-

« Бақытсыз Жамал» романы 1910 жылы Қазан қаласында басылып шықты.

Ахмет Байтұрсынов : «Біздің арамызда қазақша бірінші роман жазған Міржақып Дулатов болды» деп алғаш пікір айтқан, романды бағалаған.

**Бүгінгі сабағымыздың тақырыбы:** «Бақытсыз Жамал» романы.

**Мақсаты:** «Бақытсыз Жамал» романының тақырыбын, идеялық мазмұнын білу.

**4.   Жаңа сабақты түсіндіру. (10 минут)**

(екі студент презентация қорғайды)

(Жоспар бойынша мазмұнына тоқталады)

**Тегі:** Эпос

**Жанры:** роман-үлкен көлемдегі және прозалық үлгіде жазылған эпикалық туынды. Өмірде болған, не болуға тиіс күрделі құбылыстар мен келелі оқиғаларды, алуан-алуан адам тағдыры мен заман шындығын көлемді, ұзақ мерзімді оқиғаларды арқау етіп, адам өмірін ағымдағы сан алуан құбылыстармен тұтастыққа, мейлінше жан жақты көрсетеді.

**Түрі:** Трагедиялық шығарма

**Тақырыбы:** Әйел теңсіздігі

**Идеясы:** Романның өлеңмен жазылған сөз басында:

Жамалдың жайын жаздық бұл кітапта,

Бақытсыз бір қыз екен осы шақта.

Біреуге хас нәрсе емес, һәм болған іс,

Жайылған бұл бір ғұрып һәр қазақта.

Айырсын оқушылар мағынасын,

Жай ғана хикая деп қарамасын.

Көрген кім шариғаттан деген сөзді:

“Қор етіп әйел халқын аямасын”- деген жолдардан автордың көздеген мақсаты аңғарылады.

Роман екі сюжетте көрініс табады. Бірінші-Жамал мен Ғалидің кездескен сәттерін, сырласып, бір-біріне берік сенісіп, бір-бірін тең тұтып, бағалап , сүйіп қосылмақ болған жандар екенін, өздерінің бақыты үшін күреске бел байлап жолға шыққан тұстарын М.Дулатұлы жылы сезіммен тебірене жазғандығы. Екіншісі- Ғалидің кенеттен ауруынан бастап, ғашығынан айырыларын сезінген Жамалдың көзінен қанды жастар төгіліп, ас ішпей, кірпік қақпай зор қасіретке кірісуі суреттелген.

І бөлім. Крестьянский начальник

ІІ бөлім. Үмітсіз -шайтан

ІІІ бөлім. Еркек балаша киінген Жамал

ІV бөлім. Жамалдың молдадан дәріс алуы

V бөлім. Сайлау

VІ бөлім. Байжан мен Сәрсембайдың құда болуы

VІІ бөлім. Басындағы бағы жоқ Жамал

VІІІ бөлім. Ғали мен Жамалдың кездесуі

ІХ бөлім. Ғали мен Жамалдың арасындағы ғашықтық сезім

Х бөлім. Қос ғашықтың қол ұстасып қашуы

ХІ бөлім. Ел ішіндегі дау

ХІІ бөлім. Жас ғұмырдың сөнуі

ХІІІ бөлім. Жамалдың көрген қорлығы

**5. Үш топ берілген кесте бойынша жұмыстарын талқылап қорғайды. (13 минут) Әр топ өзіне берілген тапсырмаға тиесілі тақырыпты постерге салып, қорғайды. (постерге – 10 минут, қорғауға –3 минут)**

**І топ. (Талқылау кестесі)**

|  |  |
| --- | --- |
| Шығарманың тақырыбы  Талқылау | «Бақытсыз Жамал» романы |
| Негізгі кейіпкер |  |
| Тақырып |  |
| Әрекет |  |
| Осы әрекетке итермелеген нәрсе |  |
| Жазалаушы тарап |  |
| Олардың бойындағы қасиет |  |
| Шығарманың аяқталуы |  |

**ІІ топ. ( Тұжырым кестесі)**

|  |  |  |
| --- | --- | --- |
| Кейіпкердің аты | Мінездеме | Кейіпкер әрекетіне баға |
| Жамал |  |  |
| Ғали |  |  |
| Сәрсенбай |  |  |
| Байжан |  |  |
| Шолпан |  |  |
| Жұман |  |  |

**ІІІ топ. (Салыстыру кестесі)**

|  |  |
| --- | --- |
| Ескі әлем | Жаңа әлем |
| Сауатсыздық |  |
| Жасы үлкен кісіге тұрмысқа шығу |  |
| Қалың мал |  |
| Әлеуметтік теңсіздік |  |
| Қазақ қыздарының бас бостандығы |  |

1. **Миға шабуыл (5 минут)** / аудиокітап бойынша романнан үзінділер тыңдалады, жылдам жауап беру арқылы әр топ үзінді қай бөлімнен алынғанын анықтайды/
2. **Мағынаны ажырату.(10 минут)**

Жазушының «Бақытсыз Жамал» романына тоқталайық. Ол үшін тірек –сызбаға сүйене отырып, өзіміз іздеген тың деректермен толықтырайық. Студенттер әңгімелейді.

2. Саумалкөл

1.Оқиға болған кезең

4.Жас ғұмырдың сөнуі

3.Кейіпкерлер әлемі

5.Жамал тағдыры

**8.Сергіту сәті** «Ауадағы сұрақ» ( 3 минут). Әр топқа топ басшылары шар лақтырады. Қағып алған шардағы сұраққа жауап береді.

1.Ауыл өмірі қай жерде өтеді? ( Саумалкөл)

2.Сәрсенбай шаңырағына шыр етіп дүниеге келген сәбидің есімі? ( Жамал)

3.Жамалдың анасының есімі кім? .( Шолпан)

4.Жамал қандай қыз? ( ақылды, сұлу, оқыған)

5.Жамал қалай киінген? ( еркек балаша)

6.Жамалдың оқытушысының есімі кім? (Ғазиз )

7.Ғазиз есімді жігіт қай қалада білім алған? (Уфа)

8. Сәрсенбай өз қызын қай байдың ұлына ұзатады? ( Байжан)

9. Байжанның ұлының есімі және жасы нешеде? ( Жұман , жасы-17)

10.Жұман қандай бала? ( ақылсыз)

11. Жұманды ауылда қалай атайды? ( «Таз Жұман»)

12.Сәрсенбай қызын Байжанның баласына не үшін ұзатады? ( Байлығы үшін)

13.Жамал жиын- тойда қандай жігітті кездестіреді? ( Ғали)

14. Қос ғашық бір- біріне не арқылы сезімдерін жеткізеді? (Өлең арқылы )

15.Романдағы жағымсыз кейіпкерді ата? ( Жұман, Байжан, Сәрсенбай)

16.Романдағы ең басты кейіпкер кім? (Жамал)

17.Романның авторы? ( М.Дулатов)

18.Роман қай жылы жарық көрді? (1910 жылы)

19.Романдағы Ғали бейнесі? ( оқыған, мәдениетті)

20.Роман қай қалада басылып шықты? ( Қазан қаласы)

21.Ғали Жамалды алып қашып кімнің үйінде паналайды? ( Фатихолланың)

22.Жамал қай мезгілде үйінен қашып шығады? ( Қыс мезгілінде)

23.Романның тегі? (Эпос)

24.Романның тақырыбы? ( Әйел теңсіздігі)

25.Жамал қандай рудан шыққан? (Атығай руы)

26.Сәрсенбайдың екінші әйелінің есімі ? (Шолпан)

27.М. Дулатов қай жылы дүниеге келген? (1885 жылы)

28.М.Дулатовтың шығармаларын ата? («Қазақ жерлері», «Таза бұлақ», «Шәкірт»)

29. Қиын қыстау кезінде қызы үшін шырылдап, отқа түсетін жан? (Анасы Шолпан)

30.Байжан қандай мінезді адам? (Қатігез)

**9.Композициялық - сюжеттік талдау: (5-минут)** (Интербелсенді тақтада талдау).

**Оқиғаның басталуы:** Ел жағдайы, заман көрінісі

**Дамуы:**

Сәрсенбайдың бір перзентке зар болып , Жарасбай молданың қызы Шолпанды айтттыруы

Жамалдың дүниеге келуі, ерке өсуі, оқуы

**Шиеленісуі:**

Сәрсенбайдың елдің сөзіне еріп, билікке таласқа түсуі

Билік үшін Байжанмен құдаласуы

Жамалдың Байжанның баласы Жұманды ұнатпауы, қайғыруы

Жамал мен Ғалидің бірін- бірі сүюі, көңіл қосуы

**Шарықтау шегі:**

Ғалидің Жамалды алып қашуы

Ғалидің кенеттен ауырып , қайтыс болуы

Жамалдың еріксіз Жұманға тиюі, бақытсыз өмірі

**Аяқталуы:**

Жамалды Жұманның қорлығына шыдамай, қалаға қашпақ болып, боранды түнде үсіп өлуі.

1. **Сабақты бекіту**. (15 минут) РАПТ әдісі бойынша кейіпкерге хат жазады:

|  |  |  |  |
| --- | --- | --- | --- |
| **Рөл** | **Аудитория** | **Пішін** | **Тақырып** |
| Өз қалауымен | Өз қалауымен | **Хат** | Жамал |
| Өз қалауымен | Өз қалауымен | **Хат** | Ғали |
| Өз қалауымен | Өз қалауымен | **Хат** | Сәрсенбай |
| Өз қалауымен | Өз қалауымен | **Хат** | Жұман |
| Өз қалауымен | Өз қалауымен | **Хат** | Шолпан |

**11. Рефлексия.**  (2 минут) Сұрақ:

Бүгінгі тақырып бойынша алдымызға қойған мақсатқа жете алдық па?

Сабақ несімен ұнады? Не ой түйдіңіз?

**12.Үй тапсырмасын беру (2-минут)**:

ІІІ деңгей: шығармаға жоспар құру

ІІ деңгей: көркемдеуіш құралдарын табу

І деңгей: «Азаттықты аңсаған Жамал» тақырыбында шығарма жазу.

**13. Кері байланыс (2 минут):** стикердетілектері мен ұсыныстарын арнайы « Мәуелі ағашқа» жапсырып қалдырады

(2-минут)

14. Студенттердің білімін бағалау (3 минут) Топ басшысы өз тобындағы студенттерді бағалайды, сабақ соңында толық бағаларын оқытушы толықтырып журналға қояды.

**Бағалау парақшасы:**

Жеке дара ұпай саны бойынша 12-15 ұпай жинаған оқушылар «5» деген бағамен, 6-11 ұпай жинаған оқушылар «4» деген бағамен, 3-5 ұпай жинаған оқушылар «3» деген бағамен бағаланады. Топпен жұмыстағы ұпай санымен оқытушы толықтырып толық бағасын журналға қояды.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Топ басшысының аты-жөні: | Топтық жұмыстың ұпай санын-топ бойынша кім көбірек жұмыс жасады сол оқушының клеткасына қоя беріңіз | | | | | | Оқушылардың жеке-дара ұпай саны | | | | | | |
| Әр топ өзіне берілген тапсыманы постерге қорғайды 5 ұпай | Мағынаны ажырату, тапсырма 5 ұпай | Миға шабуыл 3 ұпай  1 ұпайдан | Сергіту сәті 1 ұпай | **Барлығы** | Үй жұмысы 1  3 ұпайдан | | Жаңа сабақты түсіндіру 5 ұпай | Композициялық талдау 1 ұпайдан | Миға шабуыл 3  1 ұпайдан | Рапт әдісі бойынша 5 ұпай  4 ұпай | Барлық жинаған ұпайы  Бағасы | Қорытынды бағасы |
| Топтың саны |
| Топтың тізімі |  |  |  |  |  |  | |  |  |  |  |  |  |
| 1 |  |  |  |  |  |  |  | |  |  |  |  |  |  |
| 2 |  |  |  |  |  |  |  | |  |  |  |  |  |  |
| 3 |  |  |  |  |  |  |  | |  |  |  |  |  |  |
| 4 |  |  |  |  |  |  |  | |  |  |  |  |  |  |
| 5 |  |  |  |  |  |  |  | |  |  |  |  |  |  |
| 6 |  |  |  |  |  |  |  | |  |  |  |  |  |  |
| 7 |  |  |  |  |  |  |  | |  |  |  |  |  |  |